SET ปิดเช้าวูบ 16 จุด ตามตปท. หวั่นสงครามการค้าสหรัฐฯ-จีนยืดเยื้อ กระทบเศรษฐกิจโลก
SET ปิดเช้าวูบ 16 จุด ตามตปท. หวั่นสงครามการค้าสหรัฐฯ-จีนยืดเยื้อ กระทบเศรษฐกิจโลก โดยดัชนีปิดเช้านี้ที่ระดับ 1,656.61 จุด เพิ่มขึ้น 15.71 จุด หรือ 0.94% มูลค่าการซื้อขาย 2.04 หมื่นลบ.
6 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (6 ธ.ค.61) ที่ระดับ 1,656.61 จุด เพิ่มขึ้น 15.71 จุด หรือ 0.94% มูลค่าการซื้อขาย 2.04 หมื่นลบ.
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้เซลงตามตลาดต่างประเทศ โดยตลาดหุ้นในภูมิภาคเอเชียต่างปรับตัวลงกันทั่วหน้า เช่นเดียวกับดาวโจนส์ฟิวเจอร์สที่ร่วงลงไปกว่า 300 จุด จากความไม่มั่นใจในประเด็นสงครามการค้าระหว่างสหรัฐฯ และจีน ที่มีความไม่แน่นอนอยู่ ทำให้กังวลว่าความยืดเยื้อจะกระทบเศรษฐกิจโลก และยังมีข่าวเรื่องการจับกุมผุ้บริหารของบริษัท หัวเว่ย เทคโนโลยี่ ทำให้เป็น Sentiment ลบต่อตลาดฯด้วย
อนึ่ง โฆษกกระทรวงยุติธรรมแคนาดา ได้เปิดเผยว่า ทางการแคนาดาได้จับกุมตัวนางเหม็ง ว่านโจว ประธานเจ้าหน้าที่ฝ่ายการเงินของบริษัทหัวเว่ย เทคโนโลยี่ เมื่อวันที่ 1 ธ.ค. ที่ผ่านมา ตามคำขอของกระทรวงยุติธรรมสหรัฐ เนื่องจากคาดว่าหัวเว่ยอาจลักลอบขายสินค้าให้กับอิหร่าน ซึ่งถูกสหรัฐคว่ำบาตร
นอกจากนี้ น.ส.ธีรดา กล่าวต่อว่า ให้ติดตามการประชุมกลุ่มประเทศผู้ส่งออกน้ำมัน (โอเปก) หลังจากที่ประธานาธิบดีโดนัลด์ ทรัมป์ ของสหรัฐฯ ทวีตข้อความกดดันไม่ให้กลุ่มโอเปก ปรับลดกำลังการผลิตน้ำมันก่อนที่การประชุมโอเปกจะมีขึ้นในวันนี้ อย่างไรก็ดีตลาดฯยังมีความหวังจากปัจจัยการเมืองในประเทศ ที่ในวันพรุ่งนี้ (7 ธ.ค.)ที่จะมีการหารือพรรคการเมือง น่าจะช่วยหนุนตลาดฯได้บ้าง
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังปรับตัวลง-ซบเซาอยู่ พร้อมให้แนวรับ 1,640 จุดส่วนแนวต้าน 1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย 1,646.74 ล้านบาท ปิดที่  50.75 บาท  ลดลง 0.75 บาท
PTTEP   มูลค่าการซื้อขาย 1,180.66 ล้านบาท ปิดที่  140 บาท  ราคาไม่เปลี่ยนแปลง
AOT    มูลค่าการซื้อขาย 1,073.70 ล้านบาท ปิดที่ 65.25 บาท  ลดลง 0.75 บาท
ADVANC   มูลค่าการซื้อขาย 1,044.12 ล้านบาท ปิดที่ 175 บาท  ลดลง 1.50 บาท
PTTGC   มูลค่าการซื้อขาย 1,036.07 ล้านบาท ปิดที่ 79.50 บาท  ลดลง 1.50 บาท